اوکراین پایتختی کیف ده گی 9 قَوَتلی بیر بنا گه, روسیه اردوسی تامانیدن آتیلگن توپ اوقی نینگ اصابت ایتیشی عاقبتیده 2 نفر عادی اهالی حیاتی نی یوقاتدی.
اوکراین عاجل وضعیت لر اداره سی, محلی وقت بیلن ایرته لب ساعت 05.09 ده روس اردوسی تامانیدن آتیلگن توپ اوقی نینگ, کیف نینگ اوبولونسکی منطقه سیده جایلشگن بیر بنا گه اصابت ایتگن لیگی نی معلوم قیلدی.
حادثه عاقبتیده 9 قوتلی مذکور بناده یانغین حادثه سی یوز بیردی.
قیدیرو- قوتقرو تیم لری بنا ده گی 63 کیشی نی چیقررایکن, 2 کیشی نینگ ایسه اولگن لیگی انیقلندی.
روسیه اردوسی کیف ده, انتونوف فابریکه سی گه هم هجوم قیلدی.
باشقه بیر تاماندن ایسه اوختیرکا شهری نینگ هم کیچه بمباران قیلینگن لیگی بیلدیریلدی.
اوختیرکا والی سی پاویل کوزمینکو, فیسبوک آرقه لی ترقه تیلگن تصویری پیامیده, "کیچه حویلی لرنینگ موجود بولگن منطقه بمباران قیلیندی.  حاضر کمیده اوچ نفر اوکراین لیک نینگ اولگن لیگی نی ایشیتدیک.  حاضر هم اوی لر یانماقده" دییه قید ایتدی.
روسیه اردوسی 24- فبروری ده اوکراین گه هجوم قیله باشله دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
